เอฟเวอร์มอร์

เอฟเวอร์มอร์ (; เขียนด้วยอักษรตัวพิมพ์เล็กทั้งหมด) เป็นสตูดิโออัลบั้มที่ 9 ของนักร้องและนักแต่งเพลงชาวอเมริกัน เทย์เลอร์ สวิฟต์ ออกจำหน่ายโดยไม่ได้ประกาศล่วงหน้าเมื่อวันที่ 11 ธันวาคม ค.ศ. 2020 ภายใต้สังกัดรีพับลิกเรเคิดส์ สวิฟต์ได้วางแนวคิดอัลบั้ม เอฟเวอร์มอร์ ให้เป็น "อัลบั้มพี่น้อง" ของอัลบั้มก่อนหน้าอย่าง โฟล์กลอร์ ซึ่งออกจำหน่ายในเดือนกรกฎาคมของปีเดียวกัน เธอบันทึกเสียงอัลบั้ม เอฟเวอร์มอร์ ร่วมกับแอรอน เดสเนอร์ เป็นหลัก ที่สตูดิโอของเขาชื่อลองพอนด์สตูดิโอในหุบเขาฮัดสันแวลลีย์

อัลบั้ม เอฟเวอร์มอร์ ขยายแนวทางการประพันธ์เพลงเชิงจินตนาการหลีกหนีความจริงจาก โฟล์กลอร์ ด้วยการนำเสนอเรื่องราวสมมติที่แฝงความหมายลึกซึ้ง และเจาะลึกเข้าไปในโลกในจินตนาการที่สวิฟต์ได้สร้างขึ้นระหว่างช่วงการกักตัวจากการระบาดทั่วของโควิด-19 เพลงในอัลบั้มสะท้อนอารมณ์ต่าง ๆ เช่น ความโหยหา ความเศร้า ความคิดถึงอดีต และความเสียใจ ซึ่งล้วนมีต้นกำเนิดจากจุดจบที่ไม่สมหวังของความรักต้องห้าม การหย่าร้าง และการนอกใจ อัลบั้ม เอฟเวอร์มอร์ มีแนวดนตรีที่ผสมผสานอินดีโฟล์ก โฟล์กป็อป แชมเบอร์ร็อก ออลเทอร์นาทิฟร็อก และออลเทอร์นาทิฟป็อป โครงสร้างเสียงของอัลบั้มประกอบด้วยการจัดเรียงดนตรีอย่างเรียบง่ายแต่ละเมียดละไม มีการใช้กีตาร์ดีดนิ้ว เปียโน เครื่องสาย ซินท์เสียงนุ่มนวล และกลองโปรแกรมมิงอย่างละเอียดอ่อน ศิลปินรับเชิญในอัลบั้มได้แก่ ไฮม์ เดอะเนชันแนล และโบนอีแวร์

อัลบั้ม เอฟเวอร์มอร์ ได้รับการสนับสนุนโดยซิงเกิลสามเพลง ซึ่งออกจำหน่ายในรูปแบบการออกอากาศทางวิทยุที่แตกต่างกันในสหรัฐ ได้แก่ เพลง "วิลโลว์" สำหรับวิทยุป็อปร่วมสมัย ซึ่งขึ้นถึงอันดับหนึ่งบนชาร์ตบิลบอร์ดฮอต 100 เพลง "โนบอดีโนไครม์" สำหรับวิทยุแนวคันทรี และเพลง "คอนีย์ไอแลนด์" สำหรับวิทยุแนวอัลเทอร์เนทิฟ อัลบั้มนี้ขึ้นถึงอันดับหนึ่งในหลายประเทศ รวมทั้งออสเตรเลีย แคนาดา กรีซ นิวซีแลนด์ โปรตุเกส และสหราชอาณาจักร ในสหรัฐ เอฟเวอร์มอร์ กลายเป็นอัลบั้มที่เปิดตัวอันดับหนึ่งติดต่อกันเป็นลำดับที่แปดของสวิฟต์บนชาร์ตบิลบอร์ด 200 และเป็นอัลบั้มแนวอัลเทอร์เนทิฟที่มียอดจำหน่ายสูงสุดของ ค.ศ. 2021 อัลบั้มนี้ได้รับการรับรองระดับแพลตินัมสี่ครั้งจากสมาคมผู้ประกอบกิจการเพลงของสหรัฐอเมริกา รวมถึงได้รับการรับรองระดับมัลติแพลตินัมในประเทศออสเตรเลีย บราซิล แคนาดา และนิวซีแลนด์

นักวิจารณ์ดนตรีให้ความเห็นว่า เอฟเวอร์มอร์ มีความกล้าทางดนตรีและทดลองแนวทางใหม่ ๆ ในขณะเดียวกันก็ขยายขอบเขตจากแนวทางของโฟล์กลอร์ หลายบทวิจารณ์ชื่นชมความสามารถในการประพันธ์เพลงของสวิฟต์ โดยมองว่าการสร้างตัวละครในเพลงมีความละเอียดอ่อนและเรื่องราวมีโครงสร้างที่ประณีต อย่างไรก็ตาม บางเสียงวิจารณ์มองว่าอัลบั้มนี้อาจไม่พลิกโฉมเท่ากับผลงานก่อนหน้า อัลบั้ม เอฟเวอร์มอร์ ปรากฏอยู่ในหลายรายชื่อการจัดอันดับอัลบั้มยอดเยี่ยมแห่งปี 2020 ของสำนักพิมพ์ต่าง ๆ และบางสำนักได้จัดให้อยู่ร่วมอันดับเดียวกับ โฟล์กลอร์ อีกด้วย ในงานประกาศรางวัลแกรมมี ครั้งที่ 64 เมื่อ ค.ศ. 2022 เอฟเวอร์มอร์ ได้รับการเสนอชื่อเข้าชิงรางวัลสาขาอัลบั้มแห่งปี

 ภูมิหลัง 
เทย์เลอร์ สวิฟต์ ประพันธ์และผลิตสตูดิโออัลบั้มที่แปดของเธอชื่อว่า โฟล์กลอร์ ช่วงกักตัวในระหว่างสถานการณ์การระบาดทั่วของโควิด-19 เมื่อ ค.ศ. 2020 อัลบั้มนี้ออกจหน่ายเมื่อวันที่ 24 กรกฎาคม ค.ศ. 2020 ภายใต้สังกัดรีพับลิกเรเคิดส์ สวิฟต์ทำงานในครึ่งหนึ่งของอัลบั้มร่วมกับแจ็ก แอนโตนอฟฟ์ ซึ่งเธอได้ร่วมงานด้วยมาตั้งแต่ ค.ศ. 2014 และอีกครึ่งหนึ่งร่วมกับแอรอน เดสเนอร์  จากวงดนตรีเดอะเนชันแนล ซึ่งเป็นการร่วมงานกันครั้งแรก สวิฟต์ชื่นชอบผลงานของเดสเนอร์ในวงเดอะเนชันแนลมานาน จึงติดต่อเขาเพื่อขอร่วมงานในเดือนเมษายน ค.ศ. 2020 โดยไม่ได้กำหนดแนวเสียงเฉพาะไว้ล่วงหน้า เดสเนอร์ให้ความเห็นในภายหลังว่า อัลบั้มของเดอะเนชันแนลใน ค.ศ. 2019 ชื่อไอแอมอีซีทูไฟนด์ (I Am Easy to Find) อาจมีอิทธิพลต่อผลงานครั้งนี้ในเชิงจิตใต้สำนึก

ผู้ร่วมงานหน้าใหม่คนอื่น ๆ ได้แก่ ไบรซ์ เดสเนอร์ พี่ชายของแอรอน ผู้เรียบเรียงดนตรีประกอบในหลายเพลง จัสติน เวอร์นอน จากวงอินดีโฟล์ก โบนอีแวร์ และโจ อัลวิน ซึ่งเป็นแฟนหนุ่มของสวิฟต์ในขณะนั้น โดยมีชื่อในเครดิตว่า วิลเลียม เบาเวอรี ทั้งสองร่วมประพันธ์เพลงหลายบทเพลงในอัลบั้ม เนื่องจากข้อจำกัดจากมาตรการล็อกดาวน์ สวิฟต์จึงบันทึกเสียงร้องทั้งหมดจากสตูดิโอในบ้านของเธอที่ลอสแอนเจลิส แล้วส่งไฟล์เสียงไปให้เดสเนอร์และแอนโตนอฟฟ์ ซึ่งทำงานอยู่ในสตูดิโอของตนบนชายฝั่งตะวันออกของสหรัฐ เสียงดนตรีแนวอินดีโฟล์กและออลเทอร์นาทิฟร็อก รวมถึงการประพันธ์เพลงเชิงสมมติที่มีตัวละครและเรื่องราวจินตนาการเป็นแนวทางใหม่ในผลงานศิลปะของสวิฟต์ คำชื่นชมจากนักวิจารณ์ต่ออัลบั้ม โฟล์กลอร์ ยังเป็นแรงบันดาลใจให้เธอสานต่อการทดลองแนวเพลงในทิศทางนี้

ในเดือนกันยายน ค.ศ. 2020 สวิฟต์ แอนโตนอฟฟ์ และเดสเนอร์ได้พบกันเพื่อถ่ายทำภาพยนตร์สารคดีเรื่อง โฟล์กลอร์: เดอะลองพอนด์สตูดิโอเซสชันส์ ณ สตูดิโอของเดสเนอร์ชื่อ ลองพอนด์สตูดิโอในหุบเขาฮัดสันแวลลีย์ ซึ่งเป็นหนึ่งในสถานที่บันทึกเสียงของอัลบั้ม โฟล์กลอร์ หลังการถ่ายทำทั้งสามยังคงประพันธ์เพลงร่วมกันอย่างเป็นธรรมชาติในระหว่างพักอยู่ที่ลองพอนด์ เดสเนอร์อธิบายการร่วมงานครั้งนี้ว่าเป็น "หิมะถล่มที่แปลกประหลาด" และเป็นการต่อยอดอย่างเป็นธรรมชาติจากผลงานใน โฟล์กลอร์ แต่มีพื้นที่ให้ทดลองมากขึ้น เนื่องจากทั้งคู่ไม่จำกัดแนวทางในการทำงาน เดสเนอร์จะส่งเสียงดนตรีให้สวิฟต์ เธอก็จะเขียนเนื้อเพลงประกอบและส่งกลับมาให้เขา เมื่อสวิฟต์ อัลวิน และเวอร์นอนได้ร่วมกันประพันธ์เพลงชื่อ "เอฟเวอร์มอร์" เดสเนอร์จึงตระหนักได้ว่าพวกเขากำลังสร้างสรรค์อัลบั้มชุดใหม่ขึ้นมานั่นเอง

 แนวทางศิลปะ 
สุนทรียภาพด้านภาพของเอฟเวอร์มอร์ เกิดขึ้นจากรูปแบบเหมันตฤดู ซึ่งเป็นเวอร์ชันเทศกาลคริสต์มาสของคอตเทจคอร์ และสุนทรียศาสตร์ป่าไม้ตามอัลบั้มโฟล์กลอร์ ไทม์อธิบายว่าอัลบั้มโฟล์กลอร์ เป็นชุดเสียงและความรู้สึกที่เงียบงันในฤดูใบไม้ร่วง ในขณะที่เอฟเวอร์มอร์มาพร้อมกับความโศกเศร้าและความเสียใจที่ยืดเยื้อ ในขณะที่โฟล์กลอร์จะปรับเอกรงค์เป็นสีเทา เอฟเวอร์มอร์จะใช้สีต่าง ๆ เดอะไทมส์ออฟอินเดียให้ความเห็นว่าเอฟเวอร์มอร์เป็นการยึดเอาตามแบบ "ย่านลอเรลแคนยอนในยุค 1960"

 ภาพปก 
ภาพหน้าปกของอัลบั้มเอฟเวอร์มอร์แสดงให้เห็นสวิฟต์อยู่ในทุ่งที่แห้งแล้ง โดยหันหน้าออกจากกล้อง และมองไปยังต้นไม้เปลือยในระยะไกล เห็นเธอยืนอยู่ที่ขอบของพื้นที่ป่า ในขณะที่เธออยู่บนหน้าปกของอัลบั้มโฟล์กลอร์ เธอถูกพบเห็นอยู่ในป่า โดยผมของเธอจัดทรงถักเปียแบบฝรั่งเศส และสวมเสื้อคลุมผ้ากำมะหยี่ลายตารางกระดุมแถวเดียวสีน้ำตาลและสีส้ม ซึ่งนำมาจากคอลเลกชันโดยนักออกแบบชาวอังกฤษ สเตลลา แม็กคาร์ตนีย์ โดยสื่อสไตลิสต์ ได้กล่าวถึงทรงผมนี้ว่า "ยุ่ง-แต่-ชิก" อดัม รีด บรรณาธิการเอกอัครราชทูตสหราชอาณาจักรของบริษัทความงามในฝรั่งเศส ลอรีอัล ชื่นชมทรงผมเปียของสวิฟต์ และอธิบายว่าผมเปียนั้น "เรียบง่าย เหนือธรรมชาติ และเหนือกาลเวลา" ตามรายงานของคอนซีเควนส์ ผลงานศิลปะหน้าปกนั้น "งดงามในความเรียบง่าย" และสวิฟต์หันหน้าไปทางทุ่งนา โดยบอกเป็นนัยว่า "เธอกำลังเชิญชวนผู้ฟังให้มองทุ่งนาผ่านสายตาของเธอ" หลังจากเอฟเวอร์มอร์วางจำหน่าย ก็มีการจำลองชุดคลุมผ้ากำมะหยี่ของสวิฟต์ที่สวมตามหน้าปกซีดีนั้นได้จำหน่ายหมดอย่างรวดเร็วบนฟาร์เฟตช์ โดยปกอัลบั้มมีการค้นหามากที่สุดเป็นอันดับสามของปี 2021 บนอินเทอร์เน็ต รองจากปกอัลบั้ม ดอนดา (2021) ของคานเย เวสต์ และซาวเออร์ (2021) ของโอลิเวีย โรดริโก

 การตอบรับเชิงวิจารณ์ 

เอฟเวอร์มอร์ได้รับเสียงวิจารณ์อย่างกว้างขวางเมื่อวางจำหน่าย โดยให้ความสำคัญไปที่ความเป็นพี่น้องกับอัลบั้มโฟล์กลอร์ และการขยายขอบเขตทางดนตรีของสวิฟต์ ซึ่งเมทาคริติกกำหนดค่าประเมินปกติ 100 คะแนนจากบทวิจารณ์โดยสื่อสิ่งพิมพ์ระดับมืออาชีพ อัลบั้มนี้ได้รับคะแนนเฉลี่ย 85 คะแนนจากบทวิจารณ์ 29 รายการ ซึ่งบ่งชี้ว่าเป็นผลงานที่ได้รับการชื่นชมอย่างกว้างขาวง (universal acclaim)

โบรดี แลงคาสเตอร์ จากสื่อเดอะซิดนีย์มอร์นิงเฮรัลด์ กล่าวถึงสวิฟต์ในฐานะนักแต่งเพลงที่ไม่มีใครเทียบได้ พบว่าเอฟเวอร์มอร์เดินทางลึกเข้าไปในเรื่องราวสมมติของนักร้องคนนี้ และยกย่องความลึกซึ้งและความหลากหลายของตัวละครในนั้น นักวิจารณ์ของเอ็นเอ็มอี ฮันนาห์ ไมลเรียให้ความเห็นว่าสวิฟต์ผลักดันการคิดค้นสิ่งใหม่ ๆ ให้กับความอินดีของเธอมากกว่าเดิมในเอฟเวอร์มอร์ โดยเรียกว่า "น้องสาวที่อิสระ" ในขณะที่อัลบั้มโฟล์กลอร์เป็น "พี่สาวที่ครุ่นคิดและโรแมนติก"; ไมลเรียคิดว่าเอฟเวอร์มอร์หลวมกว่าและมีการทดลองมากกว่า โดยขยายออกไปด้วยชุดเสียงของรุ่นก่อน ในทำนองเดียวกัน อเมริกันซองไรเตอร์ได้กำหนดให้อัลบั้มโฟล์กลอร์เป็น "พี่สาวตามแบบฉบับ ที่ระมัดระวัง แต่โรแมนติกอย่างสิ้นหวัง" ในขณะที่เอฟเวอร์มอร์เป็น "น้องที่กล้าหาญและกระท่อนกระแท่น" โดยอย่างหลังเป็นวิวัฒนาการของดนตรีคริสต์มาสในสมัยก่อน มอรา จอห์นสตัน นักวิจารณ์ของเอนเตอร์เทนเมนต์วีกลี ยืนยันว่าสวิฟต์ "ได้ยกระดับ" เอฟเวอร์มอร์ด้วยการเสี่ยงทางดนตรี และยกย่องอัลบั้มน้องสาวว่าเป็นอัลบั้มสูงสุดในอาชีพนักร้อง

 รายการอันดับสิ้นปี 
เมื่อถึงเวลาที่สวิฟต์เปิดตัวอัลบั้ม สื่อสิ่งพิมพ์หลายแห่งได้ประกาศการจัดอันดับอัลบั้มที่ดีที่สุดของปี 2020 โดยในช่วงสิ้นปีอัลบั้มเอฟเวอร์มอร์ติดอันดับรายการที่เผยแพร่หลังวันที่ 11 ธันวาคม รวมถึงตำแหน่งอันดับหนึ่งจาก เอ็นเจ.คอม, ยูเอสเอทูเดย์ และวาไรตี ซึ่งรวมกับอัลบั้มโฟล์กลอร์ เอฟเวอร์มอร์จบอันดับที่ 20 ในรายชื่อการจัดอันดับสิ้นปี 2020 สรุปรวมโดยเมทาคริติก

+ อันดับในรายการสิ้นปีของ เอฟเวอร์มอร์ วิจารณ์/สื่อ รายการ อันดับ อ้างอิง ไฟแนนเชียลไทมส์ 10 อัลบั้มที่ดีที่สุดของปี 2020   เมโทรไทมส์ เพลงใหม่ที่ดีที่สุดของปี 2020   เอ็นเจ.คอม 50 อัลบั้มที่ช่วยเราจากปี 2020   อาวร์คัลเจอร์เม็ก50 อัลบั้มที่ดีที่สุดของปี 2020   โรเบิร์ต คริสเกา 71 อัลบั้มที่ดีที่สุดของปี 2020   โรลลิงสโตน อัลบั้ม 20 อันดับแรกของปี 2020 ของร็อบ เชฟฟีลด์   สเลต เดอะมิวสิกคลับ, 2020   เซาต์ไชนามอนิงโพสต์ อัลบั้มที่ดีที่สุดของปี 2020   ยูเอสเอทูเดย์ 10 อัลบั้มที่ดีที่สุดของปี 2020   วาไรตี อัลบั้มที่ดีที่สุดของคริส วิลแมนในปี 2020  

 รางวัล 
+รางวัลและการเสนอชื่อของ เอฟเวอร์มอร์ องค์กร ปี รางวัล ผล อ้างอิง กินเนสส์บุ๊กเวิลด์เรเคิดส์ 2020 อัลบั้มขึ้นชาร์ตอันดับหนึ่งเร็วที่สุดของบิลบอร์ด 200 (ผู้หญิง)   อเมริกันมิวสิกอะวอดส์ 2021 อัลบั้มป็อป/ร็อกสุดโปรดปราด   อาเรียมิวสิกอะวอดส์ 2021 ศิลปินนานาชาติยอดเยี่ยม (เอฟเวอร์มอร์)   รางวัลแกรมมี 2022 รางวัลแกรมมี สาขาอัลบั้มแห่งปี   รางวัลจูโน 2022 อัลบั้มนานาชาติแห่งปี  

 รายชื่อเพลง 

 ชาร์ต 

 ชาร์ตรายสัปดาห์ 
+ตารางชาร์ตรายสัปดาห์ของอัลบั้ม เอฟเวอร์มอร์ ชาร์ต (2020–2022) ตำแหน่งสูงสุด Argentine Albums (CAPIF) 1 Croatian International Albums (HDU) 1 Greek Albums (IFPI) 1 Icelandic Albums (Plötutíðindi) 18 Italian Albums (FIMI) 26 Japan Hot Albums (Billboard Japan) 19 Lithuanian Albums (AGATA) 5 Slovak Albums (ČNS IFPI) 20 Spanish Albums (PROMUSICAE) 11Swiss Albums (Romandie) 5 US Top Rock & Alternative Albums (Billboard) 5

 ชาร์ตสิ้นปี 
+ตารางชาร์ตสิ้นปี 2020 ของอัลบั้ม เอฟเวอร์มอร์ ชาร์ต (2020) ตำแหน่ง Australian Albums (ARIA) 47

+ ตารางชาร์ตสิ้นปี 2021 ของอัลบั้ม เอฟเวอร์มอร์ ชาร์ต (2021) ตำแหน่ง Australian Albums (ARIA) 15 Belgian Albums (Ultratop Flanders) 23 Canadian Albums (Billboard) 9 Danish Albums (Hitlisten) 45 Dutch Albums (Album Top 100) 71 German Albums (Offizielle Top 100) 65 Irish Albums (IRMA) 21 New Zealand Albums (RMNZ) 24 Portuguese Albums (AFP) 62 Spanish Albums (PROMUSICAE) 55 Swiss Albums (Schweizer Hitparade) 56 UK Albums (OCC) 31 US Billboard 200 4 US Top Alternative Albums (Billboard) 1

+ ตารางชาร์ตสิ้นปี 2022ของอัลบั้ม เอฟเวอร์มอร์ ชาร์ต (2022) ตำแหน่ง Australian Albums (ARIA) 59 Belgian Albums (Ultratop Flanders) 99 UK Albums (OCC) 76 US Billboard 200 68 US Top Alternative Albums (Billboard) 6

 การรับรองและยอดการจำหน่าย 

 ประวัติการจำหน่าย 
+วันที่เผยแพร่และรูปแบบของอัลบั้ม เอฟเวอร์มอร์ ภูมิภาค วันที่ รูปแบบ รุ่น ค่าย อ้างอิง ทั่วโลก 11 ธันวาคม 2020  มาตรฐาน รีพับลิก สหราชอาณาจักร 18 ธันวาคม 2020 ซีดี ดีลักซ์ อีเอ็มไอ สหรัฐ รีพับลิก ทั่วโลก 7 มกราคม 2021  ญี่ปุ่น 22 มกราคม 2021 ซีดี ญี่ปุ่น ยูนิเวอร์แซลเจแปน บราซิล 29 มกราคม 2021  ดีลักซ์ ยูนิเวอร์แซลReleases from Evermore in Brazil:
 CD: 
 Vinyl:  ทั่วโลก 21 กุมภาพันธ์ 2021 ตลับเทป 28 พฤษภาคม 2021 ไวนิล อีเอ็มไอ สหรัฐ 3 มิถุนายน 2021 ดิจิทัลดาวน์โหลด แฟนอิดิชัน รีพับลิก

 หมายเหตุ 

 อ้างอิง 

 แหล่งข้อมูลอื่น 



หมวดหมู่:อัลบั้มเพลงในปี พ.ศ. 2563
หมวดหมู่:อัลบั้มเพลงของเทย์เลอร์ สวิฟต์
หมวดหมู่:อัลบั้มเพลงที่ผลิตโดยเทย์เลอร์ สวิฟต์
หมวดหมู่:อัลบั้มเพลงที่ผลิตโดยแอรอน เดสเนอร์
หมวดหมู่:อัลบั้มเพลงที่ผลิตโดยแจ็ก แอนโตนอฟฟ์
หมวดหมู่:อัลบั้มเพลงของค่ายรีพับลิกเรเคิดส์
หมวดหมู่:อัลบั้มเพลงแนวออลเทอร์นาทิฟร็อกโดยศิลปินชาวอเมริกัน
หมวดหมู่:อัลบั้มเพลงที่ได้รับผลกระทบจากการระบาดทั่วของโควิด-19